# Barzhaz Breizh/1846/Pardon Sant-Fiakr

Oberennoù damheñvel pe handelvoù all zo ivez, gwelout Pardon Saint-Fiakr.
| ◄ Iannik Skolan | Pardon Sant-Fiakr | Kanaouen al levier ► |
Tostait holl, tud iaouang, ha hui re goz ive,
Hag e klefet ma gwerz-me ’meuz savet a neve, War-benn eunn den iaouank-flamm a barrez Langonet,
En deuz kollet he vuhe dre-zorn he vignoned.
— Deuz gen-omp-ni, va mignon, Loeizik Rozaoulet,
Ha ni ielo da bardon Sant-Fiakr ar Faouet.
— Tremenet, va mignoned, tremenet n’ed ann ket ;
Me zo oc’h ober ma fask, gant person Langonet.
— Iec’hed mad, d’hoc’h tad Moriz, ha d’hoc’h, Mari Fiaoe ;
Lezet ho mab gen-omp-ni da ober eur bale ;
Lezet-han dont gen-omp-ni d’ar pardon, ni ho ped,
Ni welo rei ar bouked da berson ar Faouet.
— Tremenet ta, tud iaouank, gen-hoc’h a vo lezet,
Hogen rog ar c’huz-heol d’ar ger ra vo digouet.
— Tevet, tevet, tad Moriz, tevet, ne chiffet ket,
Kent a vo kuhet ann heol, vemp d’ar ger erruet. —
Pe oa achu ar bregen hag ann offeren bred :
— Deut-hu gen-omp-ni, Loeizik, da Gerli ar Faouet,
Da goania, ti mamm-baeron, dilun e oamp pedet.
— Baleit-hu ho unan, baleit n’ed ann ket ;
Baleit-hu ho unan, baleit n’ed ann ket ;
Rag dived e venn er ger, hag e venn skandalet. —
Kement deuz gret war-n-ean, kemend m’en deuz sentet ;
Gant-he Loeizik Raoualet da Gerli ema oet.
E korn an dol e Kerli wele Loeiz Raoualet :  — ’Troudoue, em zikouret, petra em euz me gret ?  ’Troudoue, em zikouret, petra em eus me gret ?  Sonj ’m boa but abred er ger, ha chetu me dived !
— Tevet, tevet ’ta, Loeizik ; tevet, na welet ket ;  Tri fotr omp—ni gen-oud—te, na pezo droug e-bed. — Loeizik Raoualet wele’ korn an dol, trist—meurbet :  — Otrou Doue, va Jezuz ! petra em euz—me gret ? —
Euz ac’hano, d’an distro, etal kroazig ann hent,  E kefjont Marianna a rede kenha—ken ;  Kollet gant-hi he holl dud, ha chomet hi eunan.  — Arzet, va maouezik kez, na et ket ker buan. — 
Tal kroaz Penfel e kefjont Marianna Langonet,  A oa mignon da Loizig, hag hen oa d’ei meurbet ; ’Barz eunn hevelep kavel, iaouankig oant lakaet,  Hag ouz ann dol, tal—oc’h—tal, aliez e oant bet. 
Ar plac’hig, pa ho gwelaz, a grenaz spontet braz,  Hag e lammaz o ioual raktal gand ar groaz, Ha gand he diou-vrec’hig paour, reuzeudik, he strizaz :  — Loeizik paour, deuz d’am zikour, me zo kollet, siouaz ! 
— M’en argarz ! va mignoned, kement ze ve pec’hed,  Kement-ze ve pec’hed braz, kement-ze na vo ket ; Lezet hi mont gand he hent, heb droug na gaou e-bed,  Pe gand an otrou Doue e viot kastizet. 
— Petra han Diaoul beg enn oud, potr bihan ar merc’hed ? — Hag he krog en e jupenn, hag hi da ziredet ; Hag he da vont war e lerc’h giz tri bleiz diboellet : — Ama, ma mignonik kez, aman eo e varfet !
— Mar ker’t me c’has da vorc’h Skeul, da doull dor ti ma zad,  Me a zistolo peb tra d’hoc’h-hu a galon-vad.  — Laret kenavo d’ho mamm ha da gement gerfet,  Rag birviken tamm bara e borc’h Skeul na zebfet. 
— Arsa-ta, va mignoned, pe mervel eo ret d’e,  Tennet kurun santez Barb, a zo kuhet em ze ;  Tennet kurun santez Barb, a zo kuhet em ze,  Ha mar plij se gant Doue, e varvinn goudeze. —
Ha pa oe lahet gant-he, hi ho deuz hen stlenjet,  Stlenjet dre e dreidigou da ster vraz ar Faouet, Stlenjet dre e dreidigou da ster vraz ar Faouet,  Ha pe oant digouet d’ann dour, kreiz ho deuz-hen tolet.
Moris koz hag he hini a oele gant glac’har,  O kas kaout o mab Loeizik lec’h bennag war ann douar :  — Tevet, Moris Raoualet, tevet na welet ket,  Benn eur pennadig amzer, ho mab a vo kavet, — 
Kement vije bet eno dije bet kalonad,  O welet Loeiz Raoualet war he gein kreiz ar’ prad,  O welet ar bugel paour maro, e-barzh ar prad,  Dispaket e vleo melen e kreiz e zaou-lagad ;
Kement vije bet eno dije bet kalonad,  O welet ar bugel paour, war e gein ’barz ar prad.  N’oa eno na tad na mamm, na kar na mignon-bed,  Hag a zeuje d’he zevel, ’met person Langoned. 
Person Langonet lare, o wela gand glac’har :  — Kenavo, va Loeizik mad ; mont a rez d’ann douar.
Me oa hiou ouz da c’hortoz enn iliz Langonet,  Hogen breman vei laket e bered ar Faouet. —
Me ho ped, Langonediz, pa zeufet dar Faouet,
Mont da laret eur Pater war be Loeiz Raoualet ;
Mont da laret eur Pater war be Loeiz Raoualet,
En deuz kollet he vuhe dre zorn he vignoned. —